S-622/2012

Mál þetta, sem dómtekið var í dag, er höfðað með tveimur ákærum lögreglustjórans á höfuðborgarsvæðinu, útgefnum 11. september og 6. desember 2012, á hendur J-x-x P-x-x, kt. 000000-0000, Brautarholti 16, Reykjavík, sem hér greinir:

Ákæra útgefin 11. september 2012

I.

Fyrir eftirtalin brot framin miðvikudaginn 26. október 2011 að Auðbrekku 23 í Kópavogi:

[...]

3. Fíkniefnalagabrot, með því að hafa haft í vörslum sínum 8 kannabisplöntur, sem ákærði hafði um nokkurt skeið fram til þessa dags ræktað.

Er háttsemi samkvæmt 3. ákærulið talin varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

II.

Fyrir umferðarlagabrot með því að hafa, þriðjudaginn 15. nóvember 2011, ekið bifreiðinni IH-748, án þess að hafa öðlast ökuréttindi og óhæfur til að stjórna henni örugglega vegna áhrifa ávana- og fíkniefna (magn tetrahýdrókannabínóls í blóði mældist 0,6 ng/ml), um vegamót Sæbrautar og Súðavogs í Reykjavík, þar sem lögregla hafði afskipti af honum.

Telst þetta varða við 1. mgr. 48. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum.

III.

Fyrir þjófnað með því að hafa, föstudaginn 23. mars 2012, gengið inn í verslun Nettó í Mjódd í Reykjavík, fjarlægt þaðan flatskjá að verðmæti 89.999 krónur, með því að skera á festingar með vírklippum og í kjölfarið gengið út úr versluninni án þess að greiða fyrir tækið.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Janframt að ákærði sæti upptöku á 8 stk. kannabisplöntum samkvæmt heimild í 6. mgr. 5. gr. laga nr. 65/1974 um ávana- og fíkniefni, sbr. 2. gr. laga nr. 68/2001 og 2. mgr. 14. gr. reglugerðar nr. 233/2001.

Ákæra útgefin 6. desember 2012

Fyrir eftirtalin brot framin á árinu 2012:

I.

Þjófnaði:

1. Miðvikudaginn 11. janúar, í félagi með A-x-x M-x-x H-x-x í verslun Elko við Fiskislóð 15 í Reykjavík, stolið hraðsuðukönnu að fjárhæð 4.995 krónur.

2. Föstudaginn 27. apríl, í verslun Apóteksins við Garðatorg í Garðabæ, stolið glasi af herrailm að fjárhæð 4.739 krónur.

Teljast brot þessi varða við 244. gr. almennra hegningarlaga nr. 19/1940.

II.

Umferðarlagabrot með því að hafa, sunnudaginn 29. apríl, ekið bifreiðinni IH-748 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,8 ng/ml), frá Fannborg 1 í Kópavogi og inn í Hamraborg þar sem lögregla stöðvaði akstur bifreiðarinnar.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1988. Samkvæmt sakavottorði gekkst hann í febrúar 2008 undir lögreglustjórasátt vegna þjófnaðar. Þá gekkst hann undir lögreglustjórasátt vegna fíkniefnalagabrots í júní 2009. Hinn 18. desember 2009 var ákærði dæmdur til fjögurra mánaða fangelsisrefsingar vegna þjófnaðar, hylmingar og umferðarlagabrots. Loks var ákærði 16. mars 2012 dæmdur til þriggja mánaða fangelsisrefsingar, skilorðsbundið í tvö ár, vegna þjófnaðar, ölvunar- og fíkniefnaaksturs og jafnframt sviptur ökurétti í tvö ár og fjóra mánuði. Með brotum sem ákærði er sakfelldur fyrir samkvæmt III. kafla ákæru útgefinnar 11. september 2012, 2. tölul. I. kafla og II. kafla ákæru útgefinnar 6. desember 2012, hefur hann rofið skilorð síðastgreinds refsidóms og verður hann dæmdur upp, sbr. 60. gr., 77. gr. og 78. gr. almennra hegningarlaga. Þykir refsing ákærða hæfilega ákveðin fangelsi í 5 mánuði.

Ákærði er sviptur ökurétti í tvö ár frá 16. júlí 2014 að telja.

Átta kannabisplöntur er dæmdar upptækar samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 125.500 krónur að meðtöldum virðisaukaskatti. Ákærði greiði 139.511 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, J-x-x P-x-x, sæti fangelsi í 5 mánuði.

Ákærði er sviptur ökurétti í tvö ár frá 16. júlí 2014 að telja.

Átta kannabisplöntur er dæmdar upptækar.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 125.500 krónur, og 139.511 krónur í annan sakarkostnað.

R-kvk-nf H-kvk-nf